לא גידלתי את בני להיות חייל

"לא גידלתי את בני להיות חייל" (אנגלית: I Didn't Raise My Boy to Be a Soldier) הוא שיר אמריקני אנטי-מלחמתי שהיה פופולרי בעיקר בקרב התנועה הפציפיסטית, אך לא רק, לפני שארצות הברית נכנסה למלחמת העולם הראשונה. זהו אחד מהשיר המחאה הראשונים למלחמה. המשורר אלפרד בריאן שיתף פעולה עם המלחין אל פיאנטדוסי (Al Piantadosi) בכתיבת השיר, שהיה השראה לסיקוול, חיקויים ולמספר פרודיות לועגות. התקליט היה להיט בשנת 1915 ונמכר 650,000 עותקים.

השיר נתן ביטוי פופולרי לרגש הפציפיסטי ועזר לתנועה הפציפיסטית להיתפס כגורם משמעותי שיש להתחשב בו במציאות הפוליטית.

תמות מרכזיות 
השיר הוא קינה של אם אבלה שבנה נהרג במלחמה, אולם השיר מושר על ידי גברים;
לא גידלתי את בני להיות חייל.
אך להביא לי גאווה ושמחה

האם מציינת את האירוניה שבמלחמה, בה בנים של אמהות, הורגים אחד את השני עם רובים. הסכסוך בין העמים צריך להיפתר על ידי בוררות ולא על ידי החרב והאקדח. הניצחון לא מספיק כדי לנחם את האם על אובדן בנה, וההרס שהמוות מביא איתו על הבית. המלחמה תסתיים, אם כל האמהות יצהירו שהן לא תגדלנה את בניהן להיות חיילים. השיר מחבר בין תנועת הנשים לתנועה הפציפיסטית.

האופי הקודר של המילים משקף את הלך הרוח הכללי בארצות הברית ב-1915.

ההשפעה ותגובות 

"לא גידלתי את בני להיות חייל" חיזק את הסולדריות בתנועת ההתנגדות למלחמה והגביר את הרלוונטיות של התנועה ברמה הלאומית. השיר היה אחד מ-20 הלהיטים המושמעים ביותר בין ינואר ליולי 1915, והגיע למקום הראשון בחודשים מרץ ואפריל. הצלחת השיר הביאה לתנועה הפציפיסטית תומכים נוספים והגדילה את הכח הפוליטי של התנועה שפעלה למנוע את כניסת ארצות הברית למלחמה. "לא גדלתי את בני להיות חייל" היה פופולרי גם בקרב קבוצות שלא אהדו את בריטניה בארצות הברית: אירים, גרמנים ואנשי דת נוצרים מזרמים שונים. השיר היה ללהיט גם בבריטניה ובאוסטרליה.

במלחמת וייאטנם חזר השיר להיות פופולרי בקרב המתנגדים למלחמה בארצות הברית, ומדבקות לרכבים הודפסו עם שינוי קטן: I didn't raise my son to be a soldier (החלפת המילה boy שמשמעותה היא גם ילד קטן, ל- son שמשמעותו העיקרית בן להוריו).

פרודיות רבות נכתבו על השיר: לא גידלתי את בני להיות פחדן; לא גידלתי את בני להיות חייל, אבל אשלח את בתי להיות אחות; הם לא גידלו את הבנים שלהם להיות חיילים; לא גידלתי את הכלב שלי להיות נקניקיה. ביקורת לשיר הגיע גם מקבוצות שמרניות בדרום ארצות הברית, שטענו שהמלחמה באירופה אינה מוצדקת באותה המידה שמלחמת האזרחים האמריקנית לא הייתה מוצדקת. הסופרג'יסטיות לא היו עקביות בעמדתן בנושא המלחמה. הן הצטרפו לתנועת השלום בגלל האפשרות לקדם את האינטרסים שלהן למען זכות ההצבעה לנשים ואילו בתקופת מלחמת האזרחים תמכו במלחמה על מנת לקדם את האינטרסים שלהן.

תגובות פוליטיות לשיר 
תאודור רוזוולט אמר כי "אנשים טיפשים שהריעו לשיר 'לא גידלתי את בני להיות חייל" הם אותם האנשים שבלבם היו משבחים שיר בשם "לא גידלתי את בתי להיות אם". הארי טרומן, שהיה אז קפטן במשמר הלאומי, אמר שנשים שמתנגדות למלחמה מקומם לא בארצות הברית אלא בהרמון.

ביצועים נוספים 
במהלך השנים השיר הוקלט על ידי אמנים נוספים:
 בשנת 1958 ג'וני מדוקס באלבומו Ragtime Piano 1917-18 
 בשנת 1969 להקת Eli Radish באלבומם I didn't my boy to be a soldier 
 בשנת 1972 איאן ויטקומב באלבומו Under the Ragtime Moon 
 בשנת 1973 The Longines Symphonette מבצעת את השיר באלבום שמוקדש לקלסיקות אמריקאיות לכל המשפחה (The Family Library Of Beautiful Listening All-American Favorites) 
 בשנת 1986 Guy Carawan באלבומו  The Land Knows You're There 
 בשנת 1996 טיני טים באלבומו  Tiny Tim Unplugged 
 בשנת 2010 מייקל ווסטון קינג הוציא אלבום בשם I didn't raise my boy to be a soldier שכלל שירי מחאה 
בישראל, מקהלת שיראנא מהמרכז הערבי יהודי ביפו, שרה את השיר בשלוש שפות (עברית, ערבית ואנגלית) בלחן של מיקה דני.

מילות השיר

קישורים חיצוניים

הערות שוליים 

שירים באנגלית
שירים נגד מלחמה
אנטי מלחמה
מלחמת העולם הראשונה בתרבות
ארצות הברית במלחמת העולם הראשונה